1. Kaugeltki kõik piimakarjapidajad ei ole tänini veel piimaühingu liikmed. Aga nad võiksid seda olla. Ka mitteliikmetena ei too kõik talud piima meiereisse. Tagajärg on see, et meierei saab vähe piima ja teostuskulu, samuti ka üldse vahetalituskulu läheb kauba üksuselt, s. o. piimaliitrilt või -kilolt, liiga suu­reks, mille tõttu liikmed saavad piima eest raha vähem kui meierei saaks maksta suurema hulga piima juures. Samuti on  raskendatud omakapitalide kogumine, seega ka laenude maksmine, kõnelemata uute väärtuste loomisest omakapitalide varal. See asjaolu peamiselt ongi viinud mitmed piimaühingud raskustesse. Kui kõht ei saa vajalikku toitu, - närbub kogu organism. Iga pii­maühingu liikme juhtsõnaks olgu: Kõik piimakarjapidajad piimaühingu liikmeks ja kõik piim ühingu meiereisse! Siis on asi korras.